Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL ŽEMĖS NUOMOS MOKESČIO LENGVATOS**

**UAB „KAPLIŲ ŽUVYS“**

2018 m. gruodžio 11 d. Nr. SP-204

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu ir atsižvelgdama į Kėdainių rajono savivaldybės tarybos 2015 m. liepos 3 d. sprendimą Nr. TS-144 „Dėl Mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Suteikti UAB „Kaplių žuvys“ 50 proc. žemės nuomos mokesčio lengvatą už 2018 metus 337,9804 ha žemės sklypą, unikalus Nr. 5305-0008-0012, esantį Kėdainių r. sav., Šėtos sen., Aukštųjų Kaplių k., Liepų g. 22.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Ovidijus Kačiulis Dalius Ramonas Rūta Švedienė

2018-12- 2018-12- 2018-12- 2018-12-

Kėdainių rajono savivaldybės tarybai

**AIŠKINAMASIS RAŠTAS**

**DĖL ŽEMĖS NUOMOS MOKESČIO LENGVATOS**

**UAB „KAPLIŲ ŽUVYS“**

2018 m. gruodžio 3 d.

Kėdainiai

**Parengto sprendimo projekto tikslai: S**uteikti žemės mokesčio lengvatą.

**Sprendimo projekto esmė**, **rengimo priežastys ir motyvai:** Gautas prašymas iš UAB „Kaplių žuvys“ atleisti už 2018 metus nuo priskaičiuoto žemės nuomos mokesčio už sklypą esantį Kėdainių r. sav., Šėtos sen., Aukštųjų Kaplių k., Liepų g. 22.

Kėdainių rajono savivaldybės tarybos patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių sumažinimo ar atleidimo, apsvarstė gautą prašymą (2018 m. lapkričio 30 d. Protokolas Nr. 6) ir siūlo suteikti 50 proc. žemės nuomos mokesčio lengvatą už 2018 metus 337,9804 ha žemės sklypą, unikalus Nr. 5305-0008-0012, esantį Kėdainių r. sav., Šėtos sen., Aukštųjų Kaplių k., Liepų g. 22.

Dėl susidariusių gamtos sąlygų, 2018 metai buvo labai nepalankūs žuvies auginimui. Vandens lygis tvenkiniuose buvo nukritęs daugiau kaip 40 proc., greitai augo vandens augmenija ir dumbliai. Įšilęs vanduo ir sužėlusi augmenija labai sumažino vandenyje ištirpusio deguonies kiekį. UAB „Kaplių žuvys“ anksti nutraukė žuvų šėrimą, kad apsaugotų žuvis nuo kritimo. Dėl šios priežasties ūkis neužaugino planuoto žuvies kiekio. Įmonė priima visas prevencijos priemones, kad būtų kuo mažesni nuostoliai.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą nebus gauta 2 395,92 Eur pajamų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | Į savivaldybės biudžetą nebus gauta žemės nuomos mokesčio 2 395,92 Eur. |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė